ترکیه نینگ ایسکی جمهور رییسی وفات ایتدیترکیه نینگ 9 نچی جمهور رییسی سلیمان دیمیرل نفس تارلیگی و قلب کسل لیگی باعث کسلخانه ده وفات ایتدی. ترکیه ده 7 دفعه باش وزیر، 1 بار جمهور رییس انتخاب بولگن سلیمان دیمیرل 91 یاش ده ایکن وفات ایتدی. سیاست گه ایلک بار 1962 نچی ییل عدالت حزبی بیلن آدیم آتگن ایکن، 1965 نچی ییل مذکور حزب تمانیدن اوز وطنی اسپارتادن ملت وکیل اوله راق مجلس گه قدم قوییب حکومت قوره راق ترکیه نینگ 12 نچی باش وزیری بولگن دیر. 12 نچی مارچ 1971 نچی ییل کوداتا بولگن لیگی باعث باش وزیرلیک دن استعفا ایتگن خودی شو دیمیرل 1971 نچی ییل و 1980 نچی ییل لری آره سیده 3 بار ائتلافی حکومت قوروب باش وزیر بولگن. بیراق 1980 نچی ییل دن 1987 نچی ییل گچه سیاست دن منع ایتیلگن لیگی اوچون سیاست دن اوزاق قالگن دیر. سلیمان دیمیرل میلادی 1987 نچی ییل ترکیه خلقی تمانیدن رای آلیب ینگی دن سیاست گه باشله گن ایکن، دوغرو یول حزبی نی تاسیس ایتیب، سوسیال دموکرات حزبی بیلن ائتلافی حکومت قوروب ترکیه نینگ 49 نچی باش وزیری بولگن. میلادی 1993 نچی ییل ترکیه نینگ 9 نچی جمهور رییسی انتخاب بولگن دیمیرل 7 ییل جمهور رییس لیک قیلگن دن کیین سیاست گه وداع ایتگن دیر. سلیمان دیمیرل اوز حیاتی بوییچه 10 ییل 5 آی باش وزیرلیک و 7 ییل جمهور رییس لیک قیلگن دیر.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
